Návrh ROZHODNUTIE RADY o pozícii, ktorú má Európska únia zaujať v rámci Spoločného výboru ES – Andorra, pokiaľ ide o zoznam opatrení v oblasti colnej bezpečnosti, ktorý sa má vypracovať na základe článku 12b ods. 1 Dohody vo forme výmeny listov medzi Európskym hospodárskym spoločenstvom na jednej strane a Andorrským kniežatstvom na strane druhej /* KOM/2011/0188 v konečnom znení - NLE 2011/0074*/





[pic] | EURÓPSKA KOMISIA | Brusel, 11.4.2011 KOM(2011) 188 v konečnom znení 2011/0074 (NLE) Návrh ROZHODNUTIE RADY o pozícii, ktorú má Európska únia zaujať v rámci Spoločného výboru ES – Andorra, pokiaľ ide o zoznam opatrení v oblasti colnej bezpečnosti, ktorý sa má vypracovať na základe článku 12b ods. 1 Dohody vo forme výmeny listov medzi Európskym hospodárskym spoločenstvom na jednej strane a Andorrským kniežatstvom na strane druhej DÔVODOVÁ SPRÁVA KONTEXT NÁVRHU (1) Európska únia a Andorrské kniežatstvo podpísali 27. januára 2011 protokol, ktorým sa pôsobnosť dohody o colnej únii uzavretej v roku 1990 (ďalej len „dohoda“) rozširuje na opatrenia v oblasti colnej bezpečnosti. Súčasťou tohto protokolu je pre Andorru povinnosť prevziať acquis communautaire, pokiaľ ide o opatrenia v oblasti colnej bezpečnosti. (2) V protokole sa ustanovuje, že podrobný zoznam uvedených opatrení, ktoré Andorra musí prijať, určí Spoločný výbor ES – Andorra zriadený článkom 17 dohody. Konkrétne ide o ustanovenia týkajúce sa deklarovania tovaru pred jeho vstupom na colné územie Spoločenstva alebo pri výstupe z neho, schválených hospodárskych subjektov, ako aj colných kontrol bezpečnosti a riadenia rizika v oblasti bezpečnosti. Návrh zoznamu predmetných ustanovení sa nachádza v prílohe k tomuto návrhu rozhodnutia Rady. KONZULTÁCIE SO ZÚčASTNENÝMI STRANAMI A POSÚDENIE VPLYVU - Konzultácie so zainteresovanými stranami Colné orgány Andorry vyjadrili svoj súhlas s návrhom rozhodnutia spoločného výboru. Andorra sa mimochodom s týmto zoznamom ustanovení Spoločenstva, ktoré má v tomto rámci prijať, oboznámila už počas rokovaní o protokole. Tento zoznam treba teraz oficiálne potvrdiť. - Posúdenie vplyvu Posúdenie vplyvu nie je potrebné, pretože rozhodnutím sa implementuje daná dohoda a nemení sa jej obsah. PRÁVNE ASPEKTY NÁVRHU (1) Rade sa adresuje žiadosť prijať pozíciu Únie vzhľadom na návrh rozhodnutia Spoločného výboru ES – Andorra týkajúcu sa uvedeného zoznamu na základe ustanovení článku 207 ods. 4 prvého pododseku v spojení s článkom 218 ods. 9 Zmluvy o fungovaní Európskej únie. (2) Právny základ návrhu rozhodnutia spoločného výboru je ustanovený v článku 12b ods. 1 dohody. (3) Návrh spadá pod spoločnú obchodnú politiku, ktorá patrí do výlučnej vonkajšej právomoci Únie. Zásada subsidiarity sa preto neuplatňuje. VPLYV NA ROZPOČET Návrh nemá žiadny priamy vplyv na rozpočet Európskej únie. 2011/0074 (NLE) Návrh ROZHODNUTIE RADY o pozícii, ktorú má Európska únia zaujať v rámci Spoločného výboru ES – Andorra, pokiaľ ide o zoznam opatrení v oblasti colnej bezpečnosti, ktorý sa má vypracovať na základe článku 12b ods. 1 Dohody vo forme výmeny listov medzi Európskym hospodárskym spoločenstvom na jednej strane a Andorrským kniežatstvom na strane druhej RADA EURÓPSKEJ ÚNIE, so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9, so zreteľom na návrh Komisie, vzhľadom na to, že článkom 12b ods. 1 Dohody vo forme výmeny listov medzi Európskym hospodárskym spoločenstvom na jednej strane a Andorrským kniežatstvom na strane druhej podpísanej 28. júna 1990[1] sa ustanovuje, že Andorrské kniežatstvo prijme opatrenia v oblasti colnej bezpečnosti, ktoré uplatňuje Európska únia, a že podrobný zoznam príslušných ustanovení určí spoločný výbor ustanovený v článku 17 danej dohody, PRIJALA TOTO ROZHODNUTIE: Článok 1 Pozícia, ktorú Európska únia zaujme v rámci spoločného výboru zriadeného na základe Dohody vo forme výmeny listov medzi Európskym hospodárskym spoločenstvom na jednej strane a Andorrským kniežatstvom na strane druhej, pokiaľ ide o zoznam opatrení v oblasti colnej bezpečnosti, ktorý sa má vypracovať na základe článku 12b ods. 1 uvedenej dohody, je vymedzená v priloženom návrhu rozhodnutia spoločného výboru ES – Andorra. V Bruseli Za Radu predseda PRÍLOHA (Návrh) Rozhodnutie Spoločného výboru ES – Andorra č. 1/2011 z […], ktorým sa ustanovuje zoznam opatrení v oblasti colnej bezpečnosti na základe článku 12b ods. 1 Dohody vo forme výmeny listov medzi Európskym hospodárskym spoločenstvom na jednej strane a Andorrským kniežatstvom na strane druhej SPOLOČNÝ VÝBOR, so zreteľom na Dohodu vo forme výmeny listov medzi Európskym hospodárskym spoločenstvom a Andorrským kniežatstvom[2] podpísanú v Luxemburgu 28. júna 1990 (ďalej len „dohoda“), a najmä na jej článok 12b ods. 1, vzhľadom na to, že v uvedenom odseku 1 sa ustanovuje, že Andorrské kniežatstvo prijme opatrenia v oblasti colnej bezpečnosti, ktoré uplatňuje Európska únia, a že podrobný zoznam predmetných ustanovení acquis communautaire určí spoločný výbor ustanovený v článku 17 danej dohody, ROZHODOL TAKTO: Článok 1 Zoznam ustanovení acquis communautaire, ktoré má Andorrské kniežatstvo prijať na základe článku 12b ods. 1 dohody, je stanovený takto: KATEGÓRIA OPATRENIA V OBLASTI COLNEJ BEZPEčNOSTI | USTANOVENIA COLNÉHO KÓDEXU SPOLOčENSTVA – NARIADENIE RADY (EHS) č. 2913/92[3] | VYKONÁVACIE USTANOVENIA COLNÉHO KÓDEXU SPOLOčENSTVA – NARIADENIE RADY (EHS) č. 2454/93[4] | Colné vyhlásenia pred vstupom alebo pri výstupe tovaru | Vstup: Články 36a až 36c | Vstup: Články 181b až 184c | Výstup: Články 182a až 182d | Výstup: - Články 592a až 592d a 592f (vývozné colné vyhlásenie) - Články 842a až 842f (predbežné colné vyhlásenie o výstupe) | Schválený hospodársky subjekt | Článok 5a | Články 14a až 14d, 14f až 14k a 14q až 14x | Colné bezpečnostné kontroly a riadenie rizík v oblasti bezpečnosti | Článok 13 | Všeobecne: Články 4f až 4j | Vstup: Články 184d až 184e | Výstup: - Články 592e a 592g (vývozné colné vyhlásenie) - Článok 842d ods. 2 (predbežné colné vyhlásenie o výstupe) | Článok 2 Toto rozhodnutie nadobúda účinnosť v rovnaký deň, ako je dátum nadobudnutia platnosti rozhodnutia Rady týkajúceho sa podpísania a predbežného uplatňovania protokolu, ktorým sa pôsobnosť dohody vo forme výmeny listov medzi Európskym hospodárskym spoločenstvom a Andorrským kniežatstvom rozširuje na opatrenia v oblasti colnej bezpečnosti. V Bruseli [...] Za spoločný výbor predseda [1] Ú. v. ES L 374, 31.12.1990, s. 14. [2] Ú. v. ES L 374, 31.12.1990, s. 14. [3] Ú. v. ES L 302, 19.10.1992, s. 1, nariadenie naposledy zmenené a doplnené nariadením (ES) č. 1791/2006 (Ú. v. EÚ L 363, 20.12.2006, s. 1). [4] Ú. v. ES L 253, 11.10.1993, s. 1, nariadenie naposledy zmenené a doplnené nariadením (EÚ) č. 430/2010 (Ú. v. EÚ L 125 21.5.2010, s. 10).